Plaasmoorde!!!!! Farm Murders!!!!! - Page 441 - Stormfront
Page 441 of 673 « First < 341 391 427 428 429 430 431 432 433 434 435 436 437 438 439 440 441 442 443 444 445 446 447 448 449 450 451 452 453 454 455 491 541 > Last »
06-25-2009, 05:15 AM #4401
Vrou nie vervolg ná sy man doodskiet
Polokwane (Pietersburg). – Die vrou van Limpopo wat haar gewese man tydens ’n rusie doodgeskiet het, gaan nie weens sy dood vervolg word nie.
Mev. Gerda van Deventer (56) het vroeër vandeesmaand vlugtig in die Mookgophong-landdroshof (Naboomspruit) verskyn ná die dood van mnr. Frik van Deventer (58).
Sy is nie ná sy skietdood in hegtenis geneem nie, maar ’n moorddossier is wel aangelê.
Die direktoraat vir openbare vervolging het beslis sy sal nie op aanklag van moord vervolg word nie omdat sy uit selfverdediging opgetree het.
Mev. Van Deventer is op Woensdagaand 18 Maart erg deur haar gewese man aangerand. Sy is geslaan en klosse hare is uit haar kop getrek tydens die woeste struweling in haar rondawel op ’n plaas buite die dorp.
Mnr. Van Deventer het nog van die klosse hare in sy hande gehad toe die polisie later op sy bebloede lyk afgekom het. Hy is drie keer geskiet.
’n Familielid van mev. Van Deventer wat nie geïdentifiseer wil word nie, het gesê sy sukkel steeds met van die beserings wat sy tydens die aanranding opgedoen het.
Sy was onlangs in ’n hospitaal in Pretoria waar vog uit ’n besering aan haar been getap is. “Dit gaan al hoe beter met haar gemoedstoestand, maar sy moet nog by ’n sielkundige uitkom,” het die familielid gesê.
Mev. Van Deventer en haar gewese man se huwelik was stormagtig en sy is verskeie kere aangerand. Sy moes selfs ná hul egskeiding ’n beskermingsbevel teen hom kry.
Hulle het egter langs mekaar op dieselfde plaas buite Mookgophong gewoon.
Mnr. Van Deventer het glo ’n .22-geweer op haar gerig en gedreig om haar te skiet. Sy het in haar motor probeer vlug, maar hy het glo die venster aan die bestuurderskant stukkend geslaan. Hy het haar in sy bakkie gedwing en na haar nabygeleë rondawel gery.
Sy het losgekom en haarself in haar rondawel gaan toesluit.
Mnr. Van Deventer het die deur met sy hande oopgebreek en ’n woeste geveg het uitgebreek. Sy het sy rewolwer in die hande gekry en hom drie keer geskiet. Sy woon steeds in die Mookgophong-gebied.
06-26-2009, 05:59 AM #4402
Skoolhoof ‘was 2de oupa’, krap haar rug, betas haar, hoor hof
’n Twaalfjarige meisie het gister getuig haar voormalige skoolhoof, wat sy as ’n “tweede oupa” beskou het, het onder meer haar rug in die kerkgeskiedenisklas gekrap en haar by verskeie geleenthede betas.
Mnr. Enrico Kuyper (68) staan in die Pretoria-Noord-streekhof tereg op aanklagte van onsedelike aanranding. Hy ontken al die aantygings.
Vier meisies, wat almal ten tyde van die beweerde misdrywe tussen 10 en 12 jaar oud was, is glo op hul boude, bors-te en private dele betas.
Luidens die klagstaat het Kuyper ook sy vinger in een meisie se private deel gedruk.
Dié meisie het gister met behulp van me. Erna Pieterse, ’n maatskaplike werker wat as tussenganger optree, getuig.
“Hy het my altyd geroep om op sy skoot te sit en dan het hy aan my geraak.
“Hy’t my altyd komplimente gegee om my goed oor myself te laat voel: Ek is mooi. Ek is ’n engel. Ek is die slimste in die klas. Ek is sy beste kind . . .”
Sy het gesê die voorvalle het in Kuyper se kantoor, sy motor en ’n stoorkamer by die skool plaasgevind. Daar was tussen 15 en 20 sulke voorvalle, het sy in kruisverhoor gesê.
Kuyper het die meisie in kerkgeskiedenis en ekonomiese en bestuurswetenskap (EBW) onderrig.
Die meisie het getuig sy het op 24 Julie verlede jaar vir Kuyper gesê sy het ’n seerplek op haar been waar glas haar gesny het.
Volgens haar het Kuyper die seerplek ondersoek en sy vinger in haar private deel gesteek.
“Ek was kwaad. Ek was skaam oor myself. Dit het glad nie lekker gevoel nie.”
Die meisie het een van haar vriendinne van die voorvalle vertel, maar dit het eers op die lappe gekom toe ’n vriendin dit aan háár ma vertel het. Dié ma het met die getuie se ma in verbinding getree.
Mnr. Carel Taute, namens Kuyper, het die meisie ondervra oor haar aanvanklike verklaring wat “ ’n bietjie minder as die helfte” van die aantygings vervat wat gister in die hof gemaak is.
“Die storie het soos ’n miershoop in die Karoo gegroei,” het hy gesê.
Sy het gesê sy was net tien jaar oud toe die verklaring afgelê is en “my kop het so deurmekaar gehardloop. My ma was hartseer. My tannie was hartseer . . .”
Adv. Cornelia Harmzen, staatsaanklaer, het gesê daar kan nie van die meisie verwag word om te verduidelik hoekom die polisieverklaring van ’n bladsy en ’n half nie al die inligting bevat nie.
Taute het dit aan die meisie gestel dat sy nog altyd ’n goeie verhouding met Kuyper gehad, uit haar eie vir hom drukkies gegee en hom elke oggend gehelp het om sy tas te dra.
Voorts het sy tot nadat die klagte ingedien is en sy vir hom “bang” was, uit haar eie langs hom in die kerk gaan sit waar sy vrou orrelis was.
06-26-2009, 06:00 AM #4403
‘Ons het nie werk en moet daarom roof’
“Jammer, maar ons het nie werk nie en moet dit doen.”
Dit was Maandagaand die verduideliking wat drie gewapende rowers aan twee bejaarde mense van Sunnyridge in Primrose, Germiston, aan die Oos-Rand gegee het toe hulle dié mense beroof het.
Volgens mev. Miep van Graan (77), wat in ’n rolstoel is nadat sy die gevoel in haar bene verloor het, het die mans omstreeks 18:45 by hul voordeur ingehardloop en reguit na haar gekom waar sy naby die deur gesit en eet het.
“Ek het my amper doodgeskrik. Een van die rowers het my hande gevat en al my juweliersware afgehaal. Toe ek begin huil, het hy sy hand op my rug gesit, my getroos en gesê: ‘Moet nie worrie nie, moet nie worrie,’ ” het Van Graan gister vertel.
Die rowers het aan mev. Van Graan en haar man, dr. Pierre van Graan (77), ’n afgetrede tandarts, gesê hulle het nie ’n keuse nie en moet hulle ongelukkig beroof omdat hulle nie werk het nie.
Die rowers het dr. Van Graan op die rusbank laat lê en sy hande met plastiekkabels agter sy rug vasgebind. Hulle het me. Rose Chirwa (35), die huiswerker, in die kombuis aangetref, ’n pistool teen haar kop gedruk en haar ook na die voorkamer geneem, waar hulle haar hande ook vasgebind en haar op die vloer laat lê het.
Die rowers het gevra waar die kluis is. Dr. Van Graan het verduidelik die kluis wat hulle het, was nog nooit oopgemaak nie. Hulle het toe nog ’n halfuur lank deur die huis geloop op soek na goed om te buit voordat hulle met al mev. Van Graan se juwele (ter waarde van R200 000), CD’s, DVD’s en ’n DVD-speler, dr. Van Graan se duur horlosie wat hy vir Kersfees gekry het, klere en skoene gevlug het.
Dr. Van Graan het die rowers gesoebat om sy nuwe tennisrakette te los.
Dr. Van Graan het ’n paar minute nadat die rowers weg is kombuis toe gegaan en met ’n gesukkel uiteindelik een van die messe wat hy uit ’n laai kon vis, gebruik om sy vrou mee los te sny.
Insp. William Masondo, polisiewoordvoerder, het gesê hulle het dié gebied as ’n huisbraak-brandpunt geprioritiseer.
“Verskeie huisbrake het die laaste tyd in die gebied voorgekom. Ons laat die meeste van ons beamptes die gebied patrolleer.”
06-26-2009, 06:03 AM #4404
Ma wou haar in tronksel ophang
Vanderbijlpark. – Die jong ma wat eergister weens die moord op haar babaseuntjie aangekeer is, het daarna glo twee keer in ’n polisiesel probeer selfmoord pleeg.
Me. Wilhelmina Johanna Kraft (23) het volgens ’n bron na aan die gesin eergisteraand én gisteroggend – op haar verjaardag – probeer om haar met haar baadjie op te hang.
Kraft van die Stefanopark-kleinhoewes in die Vaaldriehoek het na bewering eergister eers haar seuntjie, Daniël (4 maande), verwurg of versmoor.
Sy het hom glo daarna op Barrage-weg neergesit en ’n vragmotor oor hom laat ry voordat sy lykie in die lang, droë gras langs die pad tussen ’n bos turksvye aan die brand gesteek is.
Die plek waar insp. Thinus Oosthuizen van die Vanderbijlpark-polisie Daniël se lykie gevind het, is sowat 200 m van die hek van die kleinhoewe waar sy ouers in ’n woonstel gebly het.
Kraft is ná ondervraging eergister in hegtenis geneem.
Sy en mnr. Daniël Labuschagne (20), Daniël se pa, is ook die ouers van ’n driejarige dogtertjie wat nie meer in hul sorg is nie.
Beeld verneem die meisie is in pleegsorg geplaas.
Die ouerpaar is op 17 Maart verlede jaar in hegtenis geneem nadat hulle glo hul dogtertjie van haar pleeghuis in Middelburg weggeneem het,berig Aletta Otto.
Hulle het op die volgende dag op aanklag van minagting van ’n hofbevel in die hof verskyn, maar die saak is op 13 Augustus teruggetrek.
Volgens mnr. Gert de Beer, ’n buurman, is Kraft ’n huisvrou en Labuschagne ’n bouwerker.
“Die buurmense het maar gehelp met babamelkformule, doeke, ander kos en behoeftes,” het hy gesê.
“Ek weet nie hoe hierdie mense geleef het nie. ’n Enkelbed met ’n matras, maar geen komberse nie, is van die min meubelstukke in hul woonstelletjie.”
Volgens De Beer moes Labuschagne vir skok behandel word nadat hy uitgevind het van die moord.
“Danny wou weet hoekom dit sy kind moes oorkom, maar ek kon hom nie antwoord nie.
“Ek dink nie Danny gaan vanoggend in die hof wees om Mimmie te ondersteun nie,” het hy gesê.
De Beer het die diefstal van sy motor by die polisie aangemeld en genoem dat ’n buurvrou en haar kind ook vermis word.
“Dít het die bal aan die rol gesit. As dit nie vir insp. Oosthuizen se vinnige en wakker optrede was nie, het ons seker nou nog nie geweet van Daniël se dood nie,” het hy gesê.
Twee ander mense, ’n familielid van Kraft en ’n vriend, is gister deur die polisie ondervra oor die motordiefstal en moontlike medepligtigheid aan die moord, maar kan glo nie met die misdade verbind word nie.
Kraft verskyn vanoggend in die landdroshof in Vanderbijlpark.
06-26-2009, 06:04 AM #4405
Vrou ook vas oor lyk in asblik
Die nuwe vrou van die hoofverdagte in die moord op die Suid-Afrikaanse vrou wie se lyk in ’n asblik in Brittanje gevind is, is ook in verband met haar moord gearresteer.
Die polisie in Surrey het gisteraand aan Beeld bevestig dat ’n 23-jarige vrou verlede week op die Gatwick-lughawe “as verdagte in die moord op mev. Melanie Wallner gearresteer is”.
Wallner, gebore Van der Merwe, se lyk is drie weke gelede met erge kopbeserings in ’n wieletjie-asblik buite hul huis gekry kort nadat haar man, mnr. Peter Wallner (33), en sy nuwe vrou die huis verlaat het om Malta toe te trek.
Die polisie in Surrey ondersoek die moontlikheid dat mev. Wallner al in Augustus 2006 vermoor en haar lyk sedertdien gevries is.
Mnr. Wallner is laat verlede jaar glo met me. Lilia Fenech (23), ’n Maltees, getroud. Dit is nie bekend of dit ’n wettige huwelik is nie aangesien die presiese datum waarop mev. Wallner dood is, nog nie bepaal kon word nie.
Fenech is sedert haar arrestasie deur die polisie ondervra en op borgtog vrygelaat. Sekere reisbeperkings is deel van haar borgtogvoorwaardes, maar die polisie wou nie daaroor uitwei nie.
“Sy is nié aangekla nie en haar borgtogvoorwaardes geld tot die einde van Junie terwyl die ondersoek na die moord aan die gang is,” het die polisie gesê.
’n Besluit sal waarskynlik dán geneem word of sy dalk as medepligtige aangekla sal word.
Mnr. Wallner het reeds in die magistraatshof in Woking verskyn op aanklagte van moord en van versuim om haar wettig en waardig te begrawe.
Hy is in aanhouding en verskyn op 30 Junie weer in die hof.
Suid-Afrikaners wat saam met die Wallners gewerk het, was onder die indruk dat mev. Wallner sowat drie jaar gelede aan natuurlike oorsake dood is.
Haar familie wat vermoedelik steeds in Suid-Afrika woon, het vroeër in ’n verklaring gesê hulle is in September 2006 van haar dood ingelig.
“Sedertdien het ons die verlies probeer verwerk. Die jongste verwikkelings het as ’n groot skok vir ons as familie gekom,” lui die verklaring.
Suid-Afrikaners wat vroeër saam met mnr. Wallner, ’n Duitser, by die luukse Woodlands Park Hotel in Surrey gewerk het, het aan Beeld gesê hy was ’n vreemde man. Hy was hoofsjef by dié hotel. Mev. Wallner het enkele maande lank ook daar gewerk.
Volgens een van hulle het mnr. Wallner lank oor sy vrou se “dood aan kanker” gerou. Hulle is in 2001 in Londen getroud. Almal het baie jammer vir hom gevoel. Hy het selfs haar naam op sy arm laat tatoeëer ná haar dood.
06-26-2009, 06:05 AM #4406
Oudkêrel van Idol Karin is skuldig
Kaapstad. – Die gewese kêrel van die Idols-wenner Karin Kortjé is gister skuldig bevind aan die moord op die eienaar van ’n gastehuis in Kaapstad.
Landdros J.P. Vermaak het Cheslin Williams (25) in die Bellville-streekhof skuldig bevind aan die moord op mev. Renate Kellerman in Julie 2006.
Sy is in ’n kamer in Le Petit Chateau, haar gastehuis in Durbanville, vermoor nadat sy haar verset het toe Williams haar probeer verkrag het.
Williams, Kortjé en Kortjé se bestuurder het ’n paar dae vroeër by dié kamer ingeboek.
Kortjé het Idols in 2005 gewen.
Vermaak het beslis daar is nie genoegsame bewyse dat Williams Kellerman verkrag het nie, maar bevind daar was duidelike pogings dat hy dit probeer doen het.
“Die hof het ’n eenparige beslissing bereik dat die beskuldigde ten doel gehad het om die oorledene te verkrag.
“Die hof is oortuig van die skuld van die beskuldigde en dat die getuienis aantoon hy het ge-poog om haar te verkrag, haar gedood en daarna haar eiendom gesteel,” het Vermaak in sy uitspraak gesê.
Williams is ook skuldig bevind op aanklag van diefstal.
Hy is aanvanklik aangekla van moord, roof met verswarende omstandighede en verkragting.
Volgens Vermaak is Williams se besluit om sy swygreg uit te oefen en nie self te getuig nie, erg inkriminerend – “veral omdat hy die enigste persoon is wat kan antwoord oor wat in daardie kamer gebeur het.”
Kneusplekke op Kellerman, veral dié aan die binnekant van haar bobene, regverdig die gevolgtrekking dat ’n seksuele voorval haar dood voorafgegaan het, het die hof gehoor.
Vermaak het ook gesê die bloed wat aan die voor- en agterkant van Williams se sweetpakbroek gevind is, regverdig die gevolgtrekking dat hy met sy bene oopgesper oor die oorledene moes gesit het.
Williams het vroeër vanjaar in ’n skok-erkenning beskryf hoe hy Kellerman uit woede vermoor het.
“Ek was so kwaad, ek weet nie eers hoeveel gate ek in haar gesteek het nie,” lui die verklaring.
Die saak is tot 19 Augustus vir vonnis uitgestel.
06-26-2009, 06:30 AM #4407
Baie dankie dat jy die waarheid so spoeg en plak.
Ons kan sekerlik nie teen die bewyse die ander wang draai nie ne.
Ek let op dat uit die 10 poste wat jy op hierdie laaste blad gespoeg en plak het is ten minste 5 Blankes, 3 onbekend, 1 Swart en 1 op die stadium `n onbekende Ras is.
Sjoe Wêreldbeker besoekers in 2010 julle moet versigtig wees...
Julle word teen die verkeerde mense GEWAARSKU ????
06-27-2009, 01:15 PM #4408
06-27-2009, 04:34 PM #4409
Probeer jy skerm vir iemand of is dit vir jou wat ek by Michelle ontmoet het.
06-29-2009, 04:03 AM #4410
Vermiste vrou se lyk dalk ná 9 weke gekry
Die polisie vermoed die oorskot is waarskynlik dié van me. Salomien Terblanché (32), wat nege weke gelede spoorloos verdwyn het.
Bosbouwerkers het Woensdag op die erg ontbinde lyk van ’n vrou afgekom waar dit langs ’n pad onder ’n hoop takke gelê het.
Dit was skaars 150 m van waar Terblanché se motor gekry is.
Kapt. Erhard Ströh, bevelvoerder van die speurtak op Witrivier, het gister bevestig hulle vermoed die oorskot is dié van Terblanché.
Haar familie kon haar gister nie positief uitken aan die klere wat sy aangehad het nie.
Page generated in 1.14666 seconds with 11 queries